เชื่อว่าหลายๆ คนที่มาใช้บริการโรงพยาบาลคงไม่ค่อยมีใครรู้จักโรงอาหารของโรงพยาบาลกันสักเท่าไหร่ โรงอาหารจะตั้งอยู่ใกล้กับอาคารแพทย์แผนไทย หรืออยู่ระหว่างฟิตเนส อาคารแพทย์แผนไทย อาคารสิรินรักษ์ และทางไปห้องยาผู้ป่วยในนั่นเองค่ะ มีลักษณะเป็นพื้นที่เปิดลึกลงไปด้านล่างเมื่อเดินมาตามทางเดินจะต้องเดินลงบันไดไปสี่ห้าขั้นค่ะ 

บริเวณโรงอาหารนี้เมื่อมองจากทางฝั่งซ้ายมาขวาจะประกอบไปด้วยร้านขายกาแฟ ร้านขายก๋วยเตี๋ยว ร้านขายข้าวราดแกงสองร้าน ร้านขายส้มตำ ผลไม้ และไอศกรีม และสุดท้ายเป็นร้านขายน้ำสมุนไพรค่ะ

+ ร้านขายกาแฟ
ร้านนี้เป็นร้านดั้งเดิมที่มีมาหลายปีแล้วค่ะ ขายบรรดากาแฟและน้ำหวานทั้งหลาย บอกได้หมดว่าอยากได้หวานขนาดไหน ร้านนี้โกโก้อร่อยค่ะ โกโก้เย็น 25 บาท แต่ถ้าเมนูปั่นจะต้องเพิ่มอีก 5 บาท ร้านนี้มีขนมปังปิ้งขายด้วยซึ่งราคาถูกมากกกกกกจริงๆ 

+ ร้านขายข้าวราดแกงร้านตรงกลาง
ร้านนี้ราคาแรงนิดนึงค่ะ แต่แม่ค้าพูดจาดี ซื้อแกงส้มนี่แม่ค้าเลือกตักให้ตามสิ่งที่ต้องการได้เลยค่ะ รสชาติติดหวานไปหน่อย 

+ ร้านส้มตำที่ขายทั้งผลไม้ ส้มตำ และไอศกรีม
ส้มตำร้านนี้รสชาติเหมือนกินยำค่ะ ฮ่าๆ ส่วนไอศกรีมหวานมันอร่อยดี 

+ ร้านขายน้ำสมุนไพร
ร้านนี้เป็นร้านของฝ่ายการแพทย์แผนไทยของโรงพยาบาลค่ะ อุดหนุนเพื่อความเจริญรุ่งเรืองของหน่วยงานกันเถอะ เอิ๊กกกกก

โดยรวมถือว่าถ้าขี้เกียจเดินออกไปนอกโรงพยาบาลเพื่อซื้ออาหาร ที่นี่ก็มีอาหารที่ใช้ได้นะคะ และมีให้เลือกหลายร้านด้วย
ุ